Ansøger du om et kursus fra kataloget med kurser på positivlisten, kan din ansøgning behandles hurtigt. Den maksimale svarfrist fra fonden er her 15 arbejdsdage forudsat, at du selv svarer på evt. henvendelser fra fonden med opklarende spørgsmål. Ansøger du om et kursus/uddannelse af anden art, skal du regne med længere behandlingstid fra fonden – dog maksimalt 4 uger.
Hvis du har søgt et kursus, men ikke når at få tilsagn i tide, eller hvis det kursus, det har søgt, bliver aflyst, kan din bevilling bruges på et helt tilsvarende kursus til samme pris med en senere påbegyndelse. Ellers må du søge på ny og oplyse, at din første bevilling ikke blev aktuel.